作者：晁端礼
词牌/韵律：永遇乐

paragraphs: 雪霁千岩，春回万壑，和气如许。
今古稽山，风流人物，真是生申处。
儿童竹马，欢迎夹道，争为使君歌舞。
道当年、蓬莱朵秀，又来作蓬莱主。
一编勋业，家传几世，自是赤松仙侣。
青琐黄堂，等闲游戏，又问乘槎路。
银河耿耿，使星今夜，应与老人星聚。
要知他、秋羹消息，早梅初吐。